PONOVLJENO SAVJETOVANJE SA ZAINTERESIRANOM JAVNOŠĆU - Prijedlog Odluke o komunalnoj naknadi

Općina Viškovci ponovo otvara savjetovanje sa zainteresiranom javnošću o Nacrtu prijedloga Odluke o komunalnoj naknadi koje se provodi u razdoblju od 19. siječnja do 19. veljače 2024. godine.

Člankom 95. stavak 1. Zakona o komunalnom gospodarstvu („Narodne novine“, broj 68/18., 110/18. i 32/20.) propisano je da predstavničko tijelo jedinica lokalne samouprave donosi Odluku o komunalnoj naknadi kojom se utvrđuju područja zona u kojima se naplaćuje komunalna naknada, koeficijenti zona (Kz) i koeficijenti namjene (Kn) za nekretnine za koje se plaća komunalna naknada.

Komunalna naknada je novčano javno davanje i prihod je Proračuna Općine Viškovci.

Komunalna naknada koristi se za financiranje održavanja i građenja komunalne infrastrukture.

Člankom 11. Zakona o pravu na pristup informacijama („Narodne novine“, broj 25/13., 85/15. i 69/22.) propisana je provedba savjetovanja s javnošću u trajanju od najmanje 30 dana.

S obzirom da je Visoki upravni sud poništio odredbu članka 6. stavak 2. Odluke o komunalnoj naknadi (Službeni glasnik Općine Viškovci broj 1/19) ponavlja se savjetovanje sa zainteresiranom javnošću na izmijenjeni nacrt odluke..

Slijedom navedenog, sukladno članku 11. Zakona o pravu na pristup informacijama („Narodne novine“, broj 25/13., 85/15. i 69/22.) Općina Viškovci objavljuje Nacrt prijedloga Odluke o komunalnoj naknadi, radi savjetovanja s javnošću, kako i radi pribavljanja mišljenja, primjedbi i prijedloga na nacrt iste.